Diari Oficial de la Generalitat Valenciana


Sumari del DOGV 2773, del 19-06-1996 (1996/838515)

ACORD de 5 de juny de 1996, del Govern Valencià, pel qual es corregeix un anterior acord de 29 de desembre de 1995, del Govern Valencià, com a Junta Universal d'Accionistes de l'Institut Valencià d'Habitatge, SA, en la part que afecta la revocació del nomenament d'auditors de l'esmentada societat.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2773

Data del DOGV
:   19-06-1996

Secció del DOGV
:   ALTRES DISPOSICIONS

Número del document
:   1996/838515


Data del document
:   05-06-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Correcció d'errades

ACORD de 5 de juny de 1996, del Govern Valencià, pel qual es corregeix un anterior acord de 29 de desembre de 1995, del Govern Valencià, com a Junta Universal d'Accionistes de l'Institut Valencià d'Habitatge, SA, en la part que afecta la revocació del nomenament d'auditors de l'esmentada societat.   
El Govern Valencià, en la reunió del dia 5 de juny de 1996, adoptà l'acord següent:  
El Govern Valencià, reunit a Castelló de la Plana el dia 5 de juny de 1996, com a Junta Universal d'Accionistes de l'Institut Valencià d'Habitatge, SA, accepta els següents punts com a ordre del dia de la reunió:  
1. Correcció de l'acord adoptat pel Govern Valencià, com a Junta Universal d'Accionistes de l'Institut Valencià d'Habitatge, SA, en la reunió del dia 29 de desembre de 1995, en el punt primer de l'ordre del dia d'aquesta.  
2. Autorització al president del Consell d'Administració per a la protocol·lització i inscripció dels acords adoptats.  
3. Autorització al secretari del Consell d'Administració per a certificar el contingut de l'acta de la present Junta Universal d'Accionistes i els acords que s'hi prenguen.  
Com que es tracta d'una empresa pública de la Generalitat Valenciana, i sent aquesta l'únic soci, són presents tots els accionistes de la societat.  
Després de la deliberació oportuna i sense que hi haja intervencions de les quals es demane constància, el Govern Valencià, com a Junta Universal d'Accionistes de l'Institut Valencià d'Habitatge, SA,   
ACORDA  
Primer  
Corregir, per a la seua oportuna inscripció en el registre mercantil, l'acord adoptat en el punt primer de l'ordre del dia de la reunió d'aquesta Junta Universal d'Accionistes, realitzada el dia 29 de desembre de 1995; queda l'acord de referència així: «Revocar el nomenament com a auditors de l'Institut Valencià d'Habitatge, SA, que exerceix l'entitat BDO-GC, Auditores, SA, per causa justa.»  
Segon  
Autoritzar el president del Consell d'Administració per a la realització de tots els actes necessaris per a l'execució de l'anterior punt de l'ordre del dia, per a la qual cosa atorgarà, si escau, les corresponents escriptures públiques, i es demanarà la inscripció d'aquestes en el registre mercantil.  
Tercer  
Autoritzar el secretari del Consell d'Administració per a certificar el contingut de l'acta de la present Junta Universal d'Accionistes i els acords que s'hi han pres.  
Acords que es transcriuen literalment.  
Com que no s'ha debatut cap altre assumpte que els designats en l'ordre del dia, s'aprova la present acta de la Junta Universal d'Accionistes de l'Institut Valencià d'Habitatge, SA.  
Aquest acord es publicarà en el Diari Oficial de la Generalitat Valenciana.  
Castelló de la Plana, 5 de juny de 1996  
El conseller secretari del Govern Valencià,  
JOSÉ JOAQUíN RIPOLL SERRANO